Diari Oficial de la Generalitat Valenciana


Sumari del DOGV 3899, del 18-12-2000 (2000/10409)

ACORD de 16 de novembre de 2000, de la Comissió Territorial d'Urbanisme de València, relatiu a la correcció d'errades del plànol P-7A de les Normes Subsidiàries de Planejament Municipal de Yátova.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10080


Data del document
:   16-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Yátova
    * pla d'urbanisme

ACORD de 16 de novembre de 2000, de la Comissió Territorial d'Urbanisme de València, relatiu a la correcció d'errades del plànol P-7A de les Normes Subsidiàries de Planejament Municipal de Yátova. [2000/M10206]
  
En relació amb l'expedient tramés per l'Ajuntament de Yátova que fa referència a la correcció d'errades del plànol P-7A de les normes subsidiàries de planejament municipal, es comunica el següent:
  
Antecedents de fet
  
1. El Ple de l'Ajuntament de Yátova, en la sessió del 21 de juliol de 2000, va aprovar provisionalment la rectificació d'una errada material en el plànol P-7A ?protecció sòl no urbanitzable de les Normes Subsidiàries de Planejament Municipal.
  
2. El projecte consta de memòria explicativa i justificativa, plànol 7A actual i plànol 7A corregit.
  
3. L'objecte del projecte és la correcció de l'errada material detectada en el plànol 7A de protecció sòl no urbanitzable de les Normes Subsidiàries on s'ha dibuixat com a àrea molt erosionable un sòl qualificat de sòl apte per a urbanitzar en el plànol C1 de classificació i qualificació del sòl i anomenat així mateix en la memòria justificativa com a sòl apte per a urbanitzar d'ús industrial.
  
La zona en qüestió està situada en la partida del Molino del Churro, amb una superfície de 2,8 ha, segons la memòria justificativa de les Normes Subsidiàries. S'observa clarament que es tracta d'una errada material del plànol 7A, ja que contradiu tant la memòria justificativa com el plànol C1 de classificació i qualificació del sòl, i apareix en l'article 67 de les Normes Urbanístiques de les Normes Subsidiàries les condicions per al sòl apte per a urbanitzar d'ús industrial.
  
4. Durant la tramitació de l'expedient no s'han sol·licitat informes sectorials.
  
5. Yátova té Normes Subsidiàries aprovades definitivament per la Comissió Territorial d'Urbanisme el 27 de juliol de 1992.
  
6. La Comissió Informativa de la Comissió Territorial d'Urbanisme de València, en la sessió del 9 de novembre de 2000, va emetre un informe relatiu al projecte de què tractem i es compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, als efectes del compliment del que estableix l'article 27 de la LRAU.
  
3. L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la seua modificació per la Llei 4/1999, de 13 de gener, faculta l'administració per a rectificar en qualsevol moment les errades materials, de fet o aritmètiques existents en els seus actes.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, que aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió del 16 de novembre de 2000, acorda:
  
Aprovar definitivament la correcció d'errades del plànol P-7A de les Normes Subsidiàries de Yátova.
  
Contra aquest acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.